b"\n_START_ARTICLE_\nMarko Slivari\xc4\x87\n_START_SECTION_\n\xc5\xbdivljenjepis\n_START_PARAGRAPH_\nLeta 1781 je postal topni\xc5\xa1ki \xc4\x8dastnik Avstrijskega cesarstva; nato pa je slu\xc5\xbeil v Slunju in Ogulinu. Po francoski ustanovitvi Ilirskih provinc je leta 1809 postal poveljnik 1. (li\xc5\xa1kega) polka ilirskih lovcev (1\xe1\xb5\x89\xca\xb3 Regiment de Chasseurs Illyriens), nato pa je leta 1811 postal poveljnik 1. hrva\xc5\xa1kega za\xc4\x8dasnega pehotnega polka (1\xe1\xb5\x89\xca\xb3 Regiment d' Infanterie Provisories Croate); s tem polkom se je udele\xc5\xbeil Napoleonovega napada na Rusijo. Po Napoleonovemu porazu na Sa\xc5\xa1kem leta 1813 je padel v vojno ujetni\xc5\xa1tvo ter nato zaprosil za vrnitev v avstrijsko voja\xc5\xa1ko slu\xc5\xbebo (s \xc4\x8dinom generala), a so mu to zavrnili. Leta 1814 je bil izpu\xc5\xa1\xc4\x8den iz vojnega ujetni\xc5\xa1tva in se odpravil v Francijo. Naslednje leto je kot poveljnik trdnjave Antibes prepre\xc4\x8dil, da bi slednja padla v roke avstrijsko-sardinjskih napadalcev.\n_START_SECTION_\nZanimivosti\n_START_PARAGRAPH_\nV SFRJ je v sklopu stripovske serije Nikad robom izhajal tudi strip Grani\xc4\x8dari, v kateri je bil junak stotnik Marko Slivari\xc4\x87."